als_Latn dik_Latn ron_Latn
Shkup, 15 qershor 2017 (MIA) - Sot shënohet shtatë vjetori i vdekjes së një prej aktorëve më të mëdhenj shqiptarë, i cili pati famë kudo nëpër botë, Bekim Fehmiu.
Siç transmetojnë mediat shqiptare, gjurmët e tij në kinematografinë e huaj dhe atë shqiptare nuk janë të vogla. Fehmiu u bë i famshëm me filmin “Mbledhësit e Puplave”, në vitin 1966. Deri në atë kohë, ai kishte studiuar dhe ishte bërë i njohur nga shumë shtëpi filmi nëpër botë.
Ai është aktori i parë shqiptar i filmit dhe i teatrit, që ka luajtur me sukses në filmat dhe skenat e gjithë hapësirës së ish-Jugosllavisë. Ndër rolet më të njohura të Bekim Fehmiut janë "Prova speciale", "Odissea", "Aventurieri", "Rruga", "Vitet e nxehta", "Dezertori", të cilat përmenden si kryevepra. Fehmiu ka bashkëpunuar me emra të njohur të kinematografisë botërore si John Huston, Olivia de Havilland, Ava Gardner, Robert Shou, Dirk Bogart, Irene Papas e të tjerë.
Në rolet e tij, Fehmiu ka interpretuar në disa gjuhë.
als_Latn als_Latn als_Latn als_Latn